**ΑΠΟΣΠΑΣΜΑ**

**Από το πρακτικό της αριθμ. 45ης /2024 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 490**

**΄Εγκριση δικαιολογητικών συνολικού ποσού 398,04 ευρώ που πληρώθηκαν από την πάγια προκαταβολή της Προέδρου της Κοινότητας Χαιρώνειας.**

Στη Λιβαδειά σήμερα 23η Δεκεμβρίου 2024 ημέρα Δευτέρα και, ώρα 13.30 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 25951/19-12-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα πέντε (5) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος (Πρόεδρος) 1. Αγνιάδης Παναγιώτης

2. Τουμαράς Βασίλειος

3. Καλλιαντάσης Χρήστος

4. Παπαβασιλείου Αικατερίνη Αν και είχε νόμιμα προσκληθεί

5. Μίχας Δημήτριος

6. Ταγκαλέγκας Ιωάννης (προσήλθε στο 2ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών την υπ΄αριθμ. 25598/16-12-2024 έγγραφη εισήγηση του Τμήματος Προϋπολογισμού , Λογιστηρίου & Προμηθειών του Δήμου Λεβαδέων , στην οποία αναφέρονται τα παρακάτω:

*Λαμβάνοντας υπόψη :*

1. *Τα άρθρα 72 παρ. δ & 266 παρ.8 του Ν.3852/2010 όπου με το άρθρο 39 του Ν.4483/17 αντικαθίσταται το τελευταίο εδάφιο της παρ.8 του άρθρου 266 του Ν.3852/10 .*
2. *Το άρθρο 173 παρ.1 & 4 του Δημοτικού και Κοινοτικού Κώδικα (Ν. 3463/06), όπως αντικαταστάθηκε με το άρθρο 207 του Ν.4555/2018.*
3. *Την αριθμ.62038/05.09.2019 (ΦΕΚ 3440/11.09.2019 τεύχος B’)απόφαση ΥΠ.ΕΣ. με θέμα ΄΄Σύσταση πάγιας προκαταβολής στις κοινότητες’’.*
4. *Ότι ο διαχειριζόμενος την πάγια προκαταβολή παραδίδει με αποδείξεις προσωπικώς στον δημοτικό ταμία τα σχετικά δικαιολογητικά των γενομένων από αυτόν πληρωμών, τα οποία πρέπει να είναι πλήρη από άποψη νομιμότητας.*
5. *Ότι ο δημοτικός ταμίας μετά τον έλεγχο των υποβληθέντων δικαιολογητικών καταβάλλει σε αυτόν που διαχειρίζεται την πάγια προκαταβολή ίσο χρηματικό ποσό για την ανανέωσή της, ούτως ώστε να παραμένει στα χέρια του πάντοτε το χορηγηθέν με την απόφαση της οικονομικής επιτροπής ποσό και πάντα μέσα στα όρια του ΚΑ του οικείου κωδικού. (παρ.4 άρθρο 35 Β.Δ. 17-5/15-6-59). Το ποσό που ορίζεται στην πάγια αφορά το ανώτατο ποσό που πρέπει να έχει στα χέρια του ο υπόλογος. Δεν σημαίνει ότι αυτό είναι το ανώτατο ποσό που πρέπει να πάρει μέσα στο έτος ή μέσα σε ένα μήνα κλπ με αυτή τη διάταξη ορίζεται ότι πρέπει να έχει στο ταμείο του ο υπόλογος το ποσό που ορίζει η απόφαση της οικονομικής επιτροπής.*
6. *Ότι τα δικαιολογητικά μετά τον έλεγχο από την αρμόδια λογιστική υπηρεσία υποβάλλονται στην δημοτική επιτροπή η οποία με* ***απόφασή της τα εγκρίνει*** *(παρ.5 άρθρο 35 Β.Δ. 17-5/15-6-59).*
7. *Την αριθμ. 43/2024 (ΑΔΑ:Ψ598ΩΛΗ3Τ0) απόφαση της Δημοτικής Επιτροπής με την οποία συστάθηκε η πάγια προκαταβολή για το έτος 2024 και ορίστηκε ως διαχειριστής αυτής για την Κοινότητα Χαιρωνείας ο Πρόεδρος Ηλίας Χολίδης.*
8. *Την αριθμ.359/2024 Απόφαση Ανάληψης Υποχρέωσης (ΑΔΑ: 6ΚΛ7ΩΛΗ-1ΗΒ) με θέμα ΄΄Έκτακτες και επείγουσες δαπάνες για επισκευή και αποκατάσταση ακινήτων, εγκαταστάσεων, κοινόχρηστων χώρων και λοιπών χώρων Κοινότητας Χαιρώνειας΄΄ και αφορά δαπάνη που αναφέρεται στην* [*απόφαση ΥΠ.ΕΣ. 62038/05.09.2019 (ΦΕΚ 3440/11.09.2019 τεύχος B*](https://dimosnet.gr/blog/laws/292690/#_blank)*’) & χειρίζονται οι Πρόεδροι των Κοινοτήτων βάσει του άρθρου 266 του Ν.3852/2010”.*
9. *Το αριθμ.335/2024 χρηματικό ένταλμα με το οποίο εισπράχθηκε (06/03/2024) η πάγια προκαταβολή από τον διαχειριστή αυτής.*

*10.Τα δικαιολογητικά που συνοδεύουν τη συγκεκριμένη δαπάνη είναι:*

*α)Το αριθμ.25371/12-12-2024 έγγραφο της Κοινότητας Χαιρωνείας με θέμα «Αποκατάσταση ηλεκτρολογικής βλάβης» στο οποίο αναφέρεται ότι το Σάββατο 30/11/2024, δημιουργήθηκε βλάβη σε πίνακα ηλεκτροφωτισμού στο Δημοτικό κατάστημα της Κοινότητας Χαιρώνειας και προκλήθηκε πλήρης συσκότιση της περιοχής του Δημαρχείου. Λόγω του επείγοντος έγινε η απαραίτητη εργασία από ιδιώτη και β) το αριθμ.79/06-12-2024 τιμολόγιο-παροχής υπηρεσιών ποσού 398,04€.*

*Έπειτα από τον έλεγχο νομιμότητας των δικαιολογητικών η υπηρεσία θέτει αυτά υπόψη της Δημοτικής Επιτροπής, για την προβλεπόμενη έγκριση.*

***Καλείται η Δημοτική Επιτροπή***

*Να εγκρίνει τα δικαιολογητικά των δαπανών συνολικού ποσού 398,04€ που πληρώθηκαν από τον διαχειριστή της πάγιας προκαταβολής της Κοινότητας Χαιρώνειας Πρόεδρο Ηλία Χολίδη όπως αναλυτικά αναφέρθηκαν παραπάνω και αιτιολογούν το κατεπείγον των εργασιών.*

**Η Δημοτική Επιτροπή λαμβάνοντας υπόψη :**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ. 6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

το άρθρο 173 του Δημοτικού και Κοινοτικού Κώδικα (Ν. 3463/06)

-Το άρθρο 203 του Ν. 4555/2018

-Τα άρθρα 35 & 37 του ΒΔ 17/5-15/6/1959

-Το με αριθ. πρωτ. 25598/16-12-2024 έγγραφο του Τμ. Προϋπολογισμού Λογιστηρίου & Προμηθειών που είχε διανεμηθεί

- Την αριθμ. 43/2024 (ΑΔΑ:Ψ598ΩΛΗ3Τ0) απόφαση της Δημοτικής Επιτροπής με την οποία συστάθηκε η πάγια προκαταβολή για το έτος 2024 και ορίστηκε ως διαχειριστής αυτής για την Κοινότητα Χαιρωνείας ο Πρόεδρος Ηλίας Χολίδης.

-Το αριθμ.335/2024 χρηματικό ένταλμα με το οποίο εισπράχθηκε (06/03/2024) η πάγια προκαταβολή από τον διαχειριστή αυτής

- Την αριθμ. 359/2024 Απόφαση Ανάληψης Υποχρέωσης (ΑΔΑ: 6ΚΛ7ΩΛΗ-1ΗΒ)

- Τα δικαιολογητικά των δαπανών που έγιναν από την παγία προκαταβολή.

-Την μεταξύ των μελών συζήτηση σύμφωνα με τα πρακτικά

- την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τα δικαιολογητικά των δαπανών συνολικού ποσού ΤΡΙΑΚΟΣΙΩΝ ΕΝΕΝΗΝΤΑ ΟΚΤΩ ΕΥΡΩ & ΤΕΣΣΑΡΩΝ ΛΕΠΤΩΝ (398,04€) που πληρώθηκαν από τον διαχειριστή της πάγιας προκαταβολής της Κοινότητας Χαιρώνειας Πρόεδρο Χολίδη Ηλία , όπως αναλυτικά αναφέρθηκαν στο εισηγητικό μέρος της παρούσας και αιτιολογούν το κατεπείγον των εργασιών , ως παρακάτω:

|  |  |  |  |  |  |  |
| --- | --- | --- | --- | --- | --- | --- |
| **Α.Α** | **Κ.Α. προϋπολογισμού** | **Αιτιολογία δαπάνης** | **Απόφαση Ανάληψης Υποχρέωσης** | **Αριθ. Παραστατικού** | **Επωνυμία-Ονοματεπώνυμο δικαιούχου** | **Ποσό**  **(με ΦΠΑ 24%)** |
| 1. | **30/6262.201**  Επείγουσες εργασίες επισκευής και γενικά εγκαταστάσεων κοινοχρήστων χώρων Κοινότητας Χαιρώνειας | Αποκατάσταση βλάβης δημοτικού φωτισμού Κ. Χαιρώνειας | 359/2024 | 79/06-12-2024 τιμ.παροχής | Βασίλειος Επ.Λουκάς-Ηλεκτρικές εγκαταστάσεις-Λιβαδειά | 398,04€ |

**Η απόφαση πήρε αριθμό 490/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος
5. Ταγκαλέγκας Ιωάννης

ΠΙΣΤΟ ΑΠΟΣΠΑΣΜΑ

Λιβαδειά 24 -12-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ